Odense Adresse-Contoirs Efterretninger, 1846-04-16
Seer Man hen til den betydelige Omsætning, der finder Sted i Provindsen, og til de store Vanskeligheder, der, især om Vinteren, ere forbundne med at benytte Banken i Kjøbenhavn, saa kan Man ikke tvivle paa, at dette Jnstitut, styret med Liberalitet og Kyndighed, vil forskaffe saavel Actionairerne, som hele Provindsen, store Fordeele. - Men det Foretagende, som udentvivl for Øieblikket allermeest vil lønne sig, og dertil skaffe en stor Mængde Mennesker en lønnende Beskjæftigelse, er den af Kammerraad Hillerup til Bramstrup udkastede Plan, til Anlæggelsen af en heel ny Gade fra Vestergade til Vindegaden. Denne Gade vil blive en ny Vestergade, og Kammerraad Hillerup vil sørge for, at den bliver anseelig i alle Maader. Med et rigtigt Blik for, at det kommer meget an paa at have en bred og rummelig Gade, hvoraf desuden i vore Byer Gaardenes Høide afhænger (og det er de øverste Etager, der give Renten af Bygningscapitalen et Plus), skal han allerede have skjænket Byen et Areal, der tillader Anlægget af en Gade paa 18 Alens Brede, rimeligviis foruden Fortougene, og naar denne Sag med Byen er bragt i fast og lovlig Form, skal Man vistnok snart høre, at Kjøbere have meldt sig til de saa overordentlig fordeelagtig beliggende Byggepladser. At Kammerraad Hillerup ogsaa vil være betænkt paa at skjænke Byen et Par Aabninger i den nye Gade til Tværgader, der i sin Tid kunne skjære denne til begge Sider, kan Man ikke tvivle paa; thi en aflukket Gade paa omtrent 600 Alen afspærrer Søgningen fra sig selv. - Vil nu Nogen spørge, om Odense er saaledes i Opkomst, at denne hele Entreprise vil kunne betale sig, saa ville vi blot henvise til Kjendsgierninger. Vel har Man for et Par Aar siden, da en ny Apotheker vilde nedsætte sig der, hørt om visse Erklæringer, der desværre ere almindelige nok, hvor Erklæringer behøves, for at en Mand kan faae Lov til at prøve, om han ærlig kan ernære sig ved sine Hænders Gierning. Men det er et Factum, som Enhver kan eftersee i "Dansk Folkekalender for 1841 S. 24, at de fleste næringsdrivende Borgeres Antal i Odense allerede i de tyve Aar 1815-35. har forøget sig til det dobbelte eller tredobbelte, f.Ex. Skomagernes fra 90 til 159, Bagernes fra 5 til 24, Spekhøkernes fra 35 til 106, Bødkernes fra 5 til 18, Farvernes fra 3 til 8, Snedkernes fra 15 til 38, Reebslagernes fra 3 til 8, Uhrmagernes fra 4 til 10, Skræddernes fra 22 til 44 o. s. v., og havde Man en Fortegnelse for de ti sidste Aar, vilde Forholdet være end mere paafaldende; thi - derved spørges ikke om Bevilling og Laugsbrødres Erklæring. Det er dernæst et Factum, at Byens Folkemængde alene i disse fem sidste Aar (1840-45) voxede med 1040 Mennesker, der ved kunne regnes lige med en Tilvæxt af omtrent 200 nye Familier, der skulle have Huus og Hjem. Overveier Man dette, vil Man neppe tvivle paa, at nye Gaardes Opførelse i Odense, endog i et meget stort Antal, vil kunne betale sig. - Endnu meere vil det kunne betale sig at bebygge den nye Gade, hvis det lykkes at sætte denne i Forbindelse med et nyt Veianlæg over den ved Gadens Ende beliggende Mark. Ogsaa dette skal være paatænkt. J saa Fald maatte det Offentlige imødekomme de private patriotiske Bestræbelser ved Oprettelsen af et nyt Consumtionshuus, som ogsaa ved Gouvernementets Medvirkning ganske vist vilde komme istand, med mindre Regjeringen skulde i Fyen, som dertil saameget synes at egne sig, gjøre det første Forsøg til at afskaffe ganske den saa besværlige og saa upolitiske Consumtionsafgift.